Onnie skuldig bevind ná leerling swanger wordArgieffoto ŉ 46-jarige onderwyser van Piet Retief in Mpumalanga is in die streekshof skuldig bevind op aanklag van verkragting. “Die saak spruit uit ŉ voorval wat in 2001 plaasgevind het,” het brig. Leonard Hlathi, woordvoerder van die polisie, gesê. “ŉ 15-jarige leerling by ŉ skool in Piet Retief was swanger nadat Elphas Ndlovu haar verkrag het. Hy het onderneem om die gesin finansieel te vergoed, maar hy het daarna verdwyn. Die gesin het die saak in Februarie 2002 by die polisie aangemeld.” Ndlovu is uiteindelik aangekeer en het Donderdag in die hof verskyn. “Hy is skuldig bevind op aanklag van verkragting. Hy moet weer op 6 Februarie in die hof verskyn vir sy vonnisoplegging. Hy bly in aanhouding.”